Врз основа на член 13, став (1) од Законот за Државниот испитен центар („Службен весник на Република Македонија бр. 142/08, 148/09, 41/14, 55/16, 142/16 и 64/18) и член 5, став 1 од Правилникот за начинот, постапката и критериумите за избор на надворешни соработници и утврдување на висината на авторските надоместоци за други услуги на Државниот испитен центар, бр. 01-440/3 од 28.12.2022 година, бр. 01-176/3 од 1.3.2023 година и бр. 01-197/3 од 15.04.2024 година Државниот испитен центар Скопје распишува:

**ЈАВЕН КОНКУРС**

**за избор на надворешни соработници – преведувачи**

**за превод/адаптација на тестови, прашалници, упатства, формулари и извештаи за меѓународни студии**

**Државниот испитен центар Скопје распишува јавен конкурс за избор на надворешни соработници - преведувачи за превод/адаптација на тестови, прашалници, упатства, формулари и извештаи за меѓународни студии, и тоа:**

**- 4 (четири) преведувачи за превод од англиски јазик на македонски јазик;**

**- 2 (двајца) преведувачи за превод од англиски јазик на албански јазик.**

**Кандидатите треба да ги исполнуваат следниве услови:**

* да имаат завршено најмалку академски студии од прв циклус;
* да имаат најмалку 3 (три) години работно искуство;
* да имаат работно искуство како наставници од соодветниот наставен предмет, односно соодветната струка во училиштата во Република Северна Македонија или наставно-научниот или стручниот кадар од универзитетите во Република Северна Македонија од соодветната област;
* да бидат одлични познавачи на изворниот јазик (јазикот од кој се преведува материјалот) и на целниот јазик (јазикот на кој се преведува материјалот).

**Кандидатите задолжително ја доставуват следнава документација:**

* пополнета пријава (образецот на пријавата е поставен на следната веб-страница [www.dic.edu.mк](http://www.dic.edu.mк);
* кратка биографија;
* копија од уверението/дипломата за завршени академски студии од прв циклус, заверена на нотар;
* потврда за заснован редовен работен однос како наставник од соодветниот наставен предмет, односно соодветната струка во училиштата во Република Северна Македонија издадена од училиштата во Репулика Северна Македонија, или потврда за заснован работен однос како дел од наставно-научниот или стручниот кадар на универзитетите во Република Северна Македонија од соодветната област, издадена од универзитетите во Република Северна Македонија, во оригинал или во копија заверена на нотар;
* потврда за најмалку 3 (три) години работно искуство, во оригинал или во копија заверена на нотар.

Комисијата за избор на надворешни соработници ќе изврши проверка на кандидатите во врска со познавањето на изворниот јазик (јазикот од кој се преведува материјалот) и на целниот јазик (јазикот на кој се преведува материјалот).

Изборот на надворешни соработници - преведувачи се врши на начин и во постапка утврдена со Правилникот за начинот, постапката и критериумите за избор на надворешни соработници и утврдување на висината на авторските надоместоци и надоместоците за други услуги на Државниот испитен центар.

Кандидатите кои ќе бидат избрани за надворешени соработници - преведувачи ќе бидат ангажирани за период од 2 (две) години, сметано од денот на склучувањето на договорот.

Конкурсот трае 5 (пет) работни дена, сметано од денот на објавувањето.

Пополнетата пријава со потребната документација се доставува ИСКЛУЧИВО ПО ПОШТА со препорачана поштенска пратка, или со брза пошта на следнава адреса: Државен испитен центар – Скопје ул. „Васил Ѓоргов“ б.б. 1000 Скопје, со назнака „За јавен конкурс за надворешни соработници – преведувачи“.

Нема да бидат разгледувани следниве пријави:

- пријавите доставени по истекот на предвидениот рок;

- нецелосно пополнетите пријави;

- пријавите кон кои не е доставена предвидената документација;

- пријавите кои не се доставени по пошта со препорачана поштенска пратка, или со брза пошта.

**Дополнителни информации за конкурсот можат да се добијат на телефонскиoт броj 075 340 928 секој работен ден, од 10:00 часот до 14:00 часот.**

# ДРЖАВЕН ИСПИТЕН ЦЕНТАР СКОПЈЕ

# 